A NETFLIX SAJÁT GYÁRTÁSÚ ANIMESOROZATA
- Jó reggelt! - Jó reggelt!
Hú! De jó illat van!
Későn keltél.
Micsoda? Anna készíti a reggelit?
Mit vagy megrémülve?
Egyébként ő csinálta.
Jó reggelt,
Yoh!
- „Fakardú” Ryu! - Hogyhogy…
Anna elmondta, hogy mi történt tegnap.
Eszméletlen voltam, miután Tokageroh megszállt,
és idehoztál éjszakára.
De miért vagy így feldobva?
Egy normális ember egy hétig nyomná az ágyat, miután megszállták.
Úgy látszik, a Tokagerohval való csetepaté után
felébredt benne valami erő.
Na ne…
Sámánerő.
Ez azt jelenti, hogy lát engem?
Persze, hogy látlak.
Amióta megszülettem,
nem találom a helyemet a világban.
De most először az életben
úgy érzem, hogy tartozom valahova.
Uram! Úrnőm!
Kérem, hadd dolgozzak a fogadójukban
szakácsként!
Nem is lehet olyan rossz gazdag fogadósnak lenni.
5. EPIZÓD SZUPERLÉLEK
Az a kard Harusame?
Nem emlékszel, mi?
Egy itako varázsigével megidéztem Mosukét, aki a testedet használva
megjavította a kardot.
Amidamaru!
Törd el megint a kardom, jó?
Te bolond!
Mit mondtál? Te várakoztattál 600 éven keresztül,
te barom!
Hiányoztál, Amidamaru.
Rég nem láttalak, Mosuke.
Szellemegyesülés!
Maki-wari!
Három tizedmásodperc alatt megszállta.
Nem rossz.
Jól van.
Most a kezdő sámán megmutatja, hogy kell ezt csinálni.
Gyerünk! Szellemegyesülés!
Amidamaru!
Barom!
Megszállni és megszállva lenni nem ugyanaz.
Csak hátráltatod az edzést. Menj haza!
Én csak segíteni szeretnék Yohnak és Amidamarunak.
Nem csaphatsz bele csak úgy.
Mi az?
Erről jut eszembe,
hogy Yoh mindig a csillagokat nézte.
A csillagokat?
Ma egész tiszta az ég.
Azt mondják, hogy a csillagokban meg van írva a sorsunk,
de lehet, hogy Yoh valamiféle üzenetet kapott a csillagoktól,
ami különleges erővel ruházta fel.
Értem! Szóval így kell csinálni!
Csillagok! Engem is ruházzatok fel erővel!
Ez nem így működik!
Ez az a legendás csillag, amelyre oly régóta vártunk.
Ragoh!
A titkos tanokban is szerepel,
hogy ez a titokzatos csillag a rombolás ómene.
Keitóval együtt
500 évente elhalad a Föld mellett,
és mindig valamilyen katasztrófa követi.
De minden alkalommal felbukkan egy megmentő,
aki a rombolást újjászületésbe fordítja át.
És ez a megmentő…
A sámánkirály!
A két hullócsillag bejárja a világot,
figyelmezteti a sámánokat, hogy eljött
a nagy megújulás ideje.
Micsoda szörnyű csillag!
Végre itt van.
A csillag, amely jelzi a Sámánharc kezdetét,
melynek során eldől, hogy ki lesz a sámánkirály.
Mitől féltek?
A csillag vakító fényével
csupán áldását adja arra,
hogy én legyek a következő sámánkirály.
Igen.
Mikor hosszú távollét után a két csillag egyesül a föld fölött,
királyunk feltámad,
hogy utat mutasson nekünk,
és segítsen visszatalálni a körforgáshoz.
A mindent összekötő körforgás
hamarosan újjászületik.
Sikeresen teljesíteni fogjuk
a küldetésünket, hogy vigyázzunk rá,
Silva.
A francba! Mégis kit érdekel, hogy az a hullócsillag
határozza-e meg a Sámánharc kezdetét?
Ettől még nem kellett volna megháromszoroznia az edzésadagomat.
Pontosan mikor és hol fog elkezdődni a Sámánharc?
Csak annyit tudok, hogy Tokióban lesz.
Értem.
Aggódsz valami miatt, kishaver?
Biztos letértél az ösvényről.
Ilyenkor ürítsd ki az elméd,
és hallgasd a földet és a csillagokat!
Akkor a lelked megtalálja a követendő ösvényt.
Ez meg kicsoda?
Nos,
ebben segítségedre lehetnek
ezek a menő indiánékszerek!
Jó áron adom őket.
Egy utcai árus?
Jesszus!
Menjünk, Yoh!
Oké.
Úgy látszik, érdekes valakibe botlottam.
Ezüst Szárny!
Nem nagy durranás a fiú.
Egy darab emberszelleme van, nem nagy szám.
Itt fent lehet a legjobban pihenni.
Miért lógatod az orrod?
Semmiség. Csak erre a Sámánharcra gondolok.
Csak nem aggódsz miatta?
Sokkal erősebb lettél, Yoh mester.
A szellemegyesülésed kifinomultabb,
és sokkal nagyobb egységben küzdünk.
De én szellemként nem tudok erősödni.
Kicsit aggódom, hogy győzhetünk-e
a Sámánharcon.
Mi? Komolyan?
Most miért?
Úgy értem, minek aggodalmaskodni?
Nem gondolod, hogy kicsit naiv vagy, Yoh mester?
A követendő ösvény?
Persze, lehet, hogy kissé félvállról veszem.
De ahelyett, hogy a jövőn aggódnék,
amikor azt sem tudom, hogy mi fog történni,
szerintem sokkal fontosabb azon gondolkozni, hogy most mi a fontos.
Ez az én naiv meglátásom jelenleg.
- Yoh mester! - Ne aggódj!
Nagyon erős vagy, Amidamaru.
Sikerülni fog, biztos vagyok benne.
„Sikerülni fog”?
Persze, értelmetlen attól félni, hogy mi fog történni.
Azok, akik mindig minden eshetőségre felkészülnek,
nem képesek cselekedni, amikor kellene.
Talán az alkalmazkodóképessége teszi Yoh mestert…
Érdekes.
Szóval ilyen szellemet találtál.
Csodás.
Nem te vagy az a korábbi árus?
Helló!
Mit csinálsz itt?
Elnézést, de bátorkodtam követni téged.
Silva vagyok a patch törzsből.
A Sámánharc szervezőbizottságának tagja.
Micsoda szellemek!
Állatszellemnek néznek ki, de valami nem stimmel.
Felsőbb szellemek,
akik 500 éven keresztül edzették a lelküket.
Ők az én kiváló szellemtársaim, akik próbára fogják tenni,
hogy alkalmas vagy-e a Sámánharcra.
Próbára tesznek?
Pontosan.
Mi, a patch törzs az idők kezdete óta
felügyeljük a Sámánharcot.
A szabályok egyszerűek.
Csak annyit kell tenned,
hogy egyszer rendesen megütsz.
Ha sikerül, Asakura Yoh,
részt vehetsz a Sámánharcon.
Hát erről még nem hallottam!
És honnan tudod, hogy ki vagyok?
A Nagy Szellem mindent tud.
A Nagy Szellem?
Várjunk csak!
Többet nem mondhatok.
Csak azok tudhatnak többet, akik kiállják a próbát.
Tíz perced van.
Egyszer próbálkozhatsz.
Ha ezt elszúrod, újabb 500 évet kell várnod, kishaver.
Mókásnak hangzik. Állok elébe!
Amidamaru! Szellemlángmód!
Mutassuk meg, mit tudunk!
- Amidamaru! - Igenis!
Figyelmeztetlek, hogy ez egy igazi kard.
Nem a mi hibánk, ha tényleg megsérülsz.
Nem fogsz tudni megvágni.
Csodálom a magabiztosságod.
De nem leszel ilyen nagy legény,
ha meglátod, hogy Amidamaru milyen erős.
Lökéshullám Buddha-csapás!
Még csak meg se karcolta.
Akkor…
A szellemegyesüléssel nem tudsz legyőzni.
A…
A teknőst használja pajzsként.
Igen. Ő egy teknősszellem,
Ezüst Pajzs.
Hadd mutassam be a többi engem védelmező felsőbb szellemet!
Ezüst Szarv.
Ezüst Farok! Fuss!
Ezüst Bot!
Mentsd meg!
Mi folyik itt?
Hogy képesek szellemek kivédeni a kardcsapást, futni,
engem megfogni és dolgokat megérinteni?
Az erőmmel
képes vagyok fizikai alakot adni a szellemeknek.
Erre csak bizonyos erőszint feletti sámánok képesek.
Magas manaszint kell hozzá.
Manaszint?
EZÜST KAROK
Manaszint?
Olyan sok manám van,
hogy ennek az öt, gyűrűbe zárt szellemnek
fizikai alakot tudok kölcsönözni.
Tetszik a meglepetés, öcsi?
Amíg mi itt vagyunk,
nem hagyjuk, hogy megsebesítsd Silvát.
Add fel, menj haza, kakkants egyet, aztán feküdj le!
Egy beszélő madár!
Nem a szamurájodat akarom próbára tenni.
Hanem a sámánerődet.
A sámánerőmet?
Mivel ezek a felsőbb szellemek
a mana megnyilvánulásai, a fizikai támadás nem hat ellenük.
Csakis a te manád győzheti le őket.
Használd az eszed, kölyök!
Az eszemet?
Pontosan.
Csak egy esélyed maradt.
Használd az eszed,
és találj más módot a manád használatára!
Most tudtam meg, hogy létezik egyáltalán olyan, hogy mana.
Ha tudnád a választ,
akkor nem kellene használnod az eszed.
Akinek van esze, annak a semmiből bevillanhat valami.
Ez egy fény, amely új lehetőségeket világíthat meg a világban.
A sámánkirály legfőbb értéke az esze.
Mihez kezdesz, Yoh mester?
A fizikai támadás nem használ a familiárisai ellen,
mert nincs testük. Szellemek.
Akkor van valami terved?
Ez azt jelenti, hogy szellemmel kell megtámadnom őket.
Szellemlánglabda!
Mi?
Átment rajta?
Persze, hogy át. Hisz szellem.
Értem!
Na végre!
Kegyetlenség volt így eldobnod!
Jó!
Jikiebutsu, toganshujo,
taigedaido, hotsumujoi!
Ez…
Ez az Okyo-támadás, amit Anna tanított nekem!
Miféle furcsa varázsige ez?
Yoh mester…
Véletlen felküldtem Amidamarut a mennybe!
Igazán szórakoztató.
És mi lesz a következő trükköd?
A fenébe! Most mit csináljak?
Mondtam, hogy nem elég jó a fiú.
Menjünk már!
Ha már itt vagyunk, adjunk neki egy esélyt!
Nem. Nincs értelme bátorítani egy ilyen senkit.
Én…
Az istenit!
Hogy a fenébe ad nekik alakot Silva?
A madár! Már látom, hogy a tollakhoz kapcsolódik.
És ez nem minden.
A többi szellem is a Silván lévő
állati részekből sugárzik ki.
Na ne!
Úgy adsz alakot a familiárisaidnak, hogy…
Akkor feladod, kölyök?
Nem, van egy tervem.
Nem biztos, hogy értem.
De meg kell próbálnom.
Megpróbálnod?
Ahogy végignéztem Silván, rájöttem,
hogy a sámánoknak tényleg együtt kell dolgozniuk a szellemekkel.
Kölcsönadnád megint az erődet, Amidamaru?
Yoh mester!
Hát persze!
Oké, gyerünk!
Szellemegyesülés!
Mondtam már, hogy ez nem használ.
Úgy látszik, erre már rájött.
Mi?
Ez…
Szellemegyesülés!
Amidamaru,
menj bele Harusaméba!
Ez a fény…
Ez az, Asakura Yoh!
Ennek az öt tárgynak a közvetítésével adok fizikai alakot
a familiárisaimnak.
A sastoll segítségével repülök,
a teknős páncélja megvéd a támadástól.
Mindegyik közvetítőnek szimbolizálnia kell a szellem egyedi képességét.
És mi szimbolizálhatna jobban egy szamurájt,
mint az a kard?
Nézd, Ezüst Szárny!
Ez Asakura Yoh új küzdőstílusa.
Szuperlélek!
Egy lélek tárgyba vetítése általában nem lehetséges.
Ha erőlteted, a szellem kirepül a tárgyból.
És ennek a kiszálló szellemnek
csakis manával lehet testet adni.
Bebizonyítottad, hogy eszes vagy, Asakura Yoh.
Most végre egyenlőek az esélyeink.
Most kezdődik az igazi küzdelem, Silva!
Késik.
Ez az átkozott Yoh!
Valahol kint császkál ilyen későn,
és még vacsorát sem csinált!
Ez nem jogosít fel arra, hogy engem ugráltass!
Egyébként
ki ne akarna meglógni az edzésmódszered elől?
Yoh nem lóg el.
Bizton hiszem…
hogy sámánkirály lehet belőle.
Gyerünk, menjünk!
Ne siess!
Mondtam, hogy csak egyszer kell megütnöd.
Mi?
Gyerünk! Familiárisegyesülés!
- Igen! - Igen!
Kész a totemoszlopágyúm!
Totemoszlopágyú?
Ez is egyfajta szuperlélek. Az öt familiárisom egyesül,
és energiarakétákat tudok kilőni velük.
Ha ezt ki tudja védeni a manád,
akkor arra is képes vagy, hogy ütést mérj a familiárisaimra.
Ugyanakkor
ha nincs elég manád, megütlek,
és meghalsz.
Akkor ez a totemoszlop jelzi majd a sírod.
Az életed forog kockán.
Ha még mindig sámánkirály akarsz lenni, akkor állj ki!
Nem maradt több kártyád.
Álld ki a próbát, és győzz, vagy veszíts, és halj meg!
De ha még hiszel is Yohban, Anna,
nem biztos, hogy Yoh feltétlen sámánkirály akar lenni.
Miért nem?
Mert mindig olyan lusta és laza?
Szerintem nem alkalmas az ilyen nehéz, fegyelmezett életre.
Semmit sem tudsz.
Mondod te!
Mindenre csak kényszeríted Yoht.
És miért akarod annyira, hogy sámánkirály legyen?
Ő maga mondta, hogy könnyű, nyugodt életet akar élni.
Ez így nem jó!
Azt akarod, hogy egy ilyen semmirekellő legyen a világ megmentője?
Pontosan.
Hogy tudnék bárkiben megbízni, aki meg akarja menteni a világot?
Gyűlölöm az olyan srácokat, akik nagy elánnal előadják magukat.
Pont az ilyen
nagy mellényű srácok azok,
akik megfutamodnak, ha baj van.
Tudod, miért?
Mert végső soron
az önteltség és a kapzsiság vezeti őket.
De Yoh más.
Yoh csak nyugodt életet szeretne élni.
Ezért tud mindig nevetni.
A célja nem akadályozza semmiben, nem korlátozza a szabadságát.
Vagyis az elméje mindig szabad,
azt tesz, amit akar.
A vágyak abban a pillanatban elillannak, amint beteljesülnek.
Ha valaki puszta kapzsiságból akar sámánkirály lenni,
mit tenne,
ha elérné a célját?
Yoh mindig is Yoh marad, akármi történjék is.
Ezért szeretem.
Szereted?
Ezért vagyok benne biztos,
hogy Yohból lehet sámánkirály.
Mi olyan vicces?
Eszedbe jutott egy jó kifogás arra, hogy feladd?
Álmodozz csak!
Azért nevetek, mert teljes erőből meg fogsz támadni a totemizéddel.
Micsoda?
Nem félsz a haláltól?
A halál nem ijeszt meg.
Úgy értem, Amidamaru halála.
Ha itt nem élhetek nyugis életet,
akkor inkább meghalok, hogy a másvilágon élhessek nyugodtan.
Ha most feladom, sosem fogok
nyugalmat találni.
Értem.
Egyszerűen örök optimista vagy.
Hát jó.
Akkor következzen a próba teljes erejű csapása!
Készülj!
Totem-lélekrobbanás!
Gyerünk, Amidamaru!
Ezt te tanítottad nekem. Buddha-csapás!
Sikerült?
Ne!
Yoh mester!
Amidamaru!
Nagyon jó voltál.
Minden beleadtam.
És megtudtam, hogy mi az a mana.
És nem haltam meg.
Úgyhogy nem panaszkodhatom…
Yoh mester!
Ne félj!
Csak egy kicsit elfáradt, miután felhasználta az összes manáját.
Ráadásul elég volt ahhoz, hogy hozzám érjen.
Hogy hozzád érjen? Úgy érted…
Igen.
Kiállta a próbát.
Indulhatsz a versenyen. Gratulálok!
Tessék, fogd!
Ez a belépőd a Sámánharcra,
egy orákulumharang.
A Sámánharcra vonatkozó utasításokat
a harangon keresztül kapod meg.
Utasításokat?
A Nagy Szellem kívánságai
közvetlenül az orákulumharangon jelennek meg.
Mi az a Nagy Szellem?
A mindentudó, mindenható szellem,
kinek erejéhez csak a sámánkirály ereje lesz fogható.
Őbelőle származnak azok a szellemek, akik ott voltak az univerzum születésénél.
A felsőbb szellemek királya.
Királya?
Erről beszélt nagyapa is.
Sok neve van, de egy lény.
Csak egy ember ismerheti meg az igazi alakját.
A sámánkirály.
Asakura Yoh!
A Nagy Szellem legyen veled!
Sok sikert, semmirekellő!
Ég veled!
Silva!
De menő!
Orákulumharang,
Sámánharc
és a felsőbb szellemek királya…
Kezd egész érdekes lenni!
Értem. Szóval ez az orákulumharang?
Tudom, hogy abban egyeztünk meg,
hogy ideadod, ha egyszer megütlek,
de ugye nincs ellenedre, ha ezt továbbjutásnak vesszük?
A feliratot fordította: Lipták-Pikó Judit